|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |  **Περαία, 7/6/2021** |
| ΝΟΜΟΣ ΘΕΣΣΑΛΟΝΙΚΗΣ |  |  Αρ. Πρωτ :9119 |
| ΔΗΜΟΣ ΘΕΡΜΑΪΚΟΥ |  |  |

# ΠΕΡΙΛΗΨΗ ΔΙΑΚΗΡΥΞΗΣ

**Δημοπρασίας για την παραχώρηση απλής χρήσης αιγιαλού – παραλίας για την άσκηση δραστηριοτήτων που εξυπηρετούν τους λουόμενους ή την αναψυχή του κοινού, ιδίως για εκμίσθωση θαλάσσιων μέσων αναψυχής, τραπεζοκαθισμάτων, ομπρελών, ανακλίντρων (ξαπλωστρών) λειτουργία τροχήλατου αναψυκτηρίου στις Δημοτικές / Τοπικές Κοινότητες Ν.Επιβατών, Αγίας Τριάδας και Αγγελοχωρίου**

**Ο Δήμαρχος Θερμαϊκού**

Έχοντας υπόψη:

1. Τις διατάξεις του Ν. 2971/2001 «Αιγιαλός, παραλία και άλλες διατάξεις» και ιδίως τα άρθρα 13,15 και 31 όπως τροποποιήθηκαν και ισχύουν.
2. Το Π.Δ. 11-12.11.1929 «Περί Διοικήσεων Δημοσίων Κτημάτων"
3. Το ΠΔ.270/1981 «Περί καθορισμού των οργάνων, της διαδικασίας και των όρων διενεργείας δημοπρασιών δι' εκποίησιν ή εκμίσθωσιν πραγμάτων των δήμων και κοινοτήτων»
4. Την υπ’ αριθ. 47458ΕΞ2020 (ΦΕΚ 1864/Β/15-05-2020) ΚΥΑ, «Καθορισμός όρων, προϋποθέσεων, τεχνικών θεμάτων, αναγκαίων λεπτομερειών και διαδικασίας για την παραχώρηση απλής χρήσης αιγιαλού, παραλίας, όχθης και παρόχθιας ζώνης μεγάλων λιμνών και πλεύσιμων ποταμών», η οποία προβλέπει την παραχώρηση τμημάτων αιγιαλού και παραλίας κατόπιν δημοπρασίας (σε περίπτωση που δεν πληρείται η προϋπόθεση της ομορότητας του άρθρου 5). Εφόσον η δημοπρασία διενεργείται μέσω του Δήμου, εντός των χρονικών διαστημάτων που προβλέπονται στην εν λόγω ΚΥΑ, ακολουθεί τις περί δημοπρασιών διατάξεις του π.δ. 270/1981 (Α΄ 77) και της εν λόγω ΚΥΑ.
5. Τις διατάξεις των άρθρων 13 και 14 του Μέρους Δ΄ του Ν. 4787/2021 (ΦΕΚ 44Α/26-3-2021) Κύρωση Σύμβασης Διανομής Ακινήτου - Σύστασης Δικαιώματος Επιφανείας Ακινήτου Μητροπολιτικού Πόλου Ελληνικού - Αγίου Κοσμά, ρύθμιση συναφών θεμάτων και άλλες διατάξεις.
6. Την υπ΄ αριθ. 51872ΕΞ2021 (ΦΕΚ 1798/Β/29-4-2021) ΚΥΑ «Τροποποίηση της υπό στοιχεία 47458 ΕΞ2020/15-05-2020 (Β΄ 1864) κοινής υπουργικής απόφασης περί καθορισμού όρων, προϋποθέσεων, τεχνικών θεμάτων, αναγκαίων λεπτομερειών και διαδικασίας για την παραχώρηση απλής χρήσης αιγιαλού, παραλίας, όχθης και παρόχθιας ζώνης, υδάτινου στοιχείου θάλασσας, λιμνοθάλασσας, μεγάλων λιμνών και πλεύσιμων ποταμών, όπως αυτή τροποποιήθηκε με τις υπό στοιχείων 56468ΕΞ2020/5-6-2020 (Β΄ 2198), 66404ΕΞ2020/29-06-2020 (Β΄ 2697) και 77616ΕΞ2020/16-07-2020 (Β΄ 3072) όμοιες»
7. Το άρθρο 192 του Ν.3463/2006
8. Την υπ’ αριθ. 282/15605/2-9-2020 Απόφαση Δημάρχου Τροποποίηση της υπ’αριθμ. 404/2019 Απόφασης Δημάρχου περί «Ορισμού Αντιδημάρχων και μεταβίβαση αρμοδιοτήτων», Ορισμός νέων Αντιδημάρχων χωρίς αντιμισθία και μεταβίβαση αρμοδιοτήτων σε αυτούς μέχρι 31.08.2021.
9. Την υπ’ αριθ. 77/2020 Απόφαση Δημοτικού Συμβουλίου με την οποία εγκρίθηκε η υπ’ αριθ. 147/2020 απόφασης της Οικονομικής Επιτροπής περί Καθορισμού μισθωτικού ανταλλάγματος παραχώρησης απλής χρήσης αιγιαλού για την περίοδο 2020 έως και 2022, η οποία εγκρίθηκε με την υπ’ αριθ. ΟΕ 37222 ΑΠΑ 2020/28-5-2020 Απόφαση του Προϊσταμένου Διεύθυνσης της Κτηματικής Υπηρεσίας Θεσσαλονίκης.
10. Την υπ’ αριθ. 113/2021 Απόφαση Δημοτικού Συμβουλίου περί καθορισμού μισθωτικού ανταλλάγματος παραχώρησης απλής χρήσης αιγιαλού για την περίοδο 2021 έως και 2022, η οποία εγκρίθηκε με την υπ’ αριθ. 37680 ΕΞΕ 2021 Απόφαση του Προϊσταμένου Διεύθυνσης της Κτηματικής Υπηρεσίας Θεσσαλονίκης.
11. Την υπ’ αριθ. 10/2021 (ΑΔΑ: 6ΟΣ0ΩΡ2-ΠΛ5) Απόφαση Δημοτικού Συμβουλίου με την οποία συγκροτήθηκε η επιτροπή διενέργειας δημοπρασιών εκμίσθωσης δημοτικών ακινήτων
12. Την υπ’ αριθ. 32/2021 απόφαση του Δημοτικού Συμβουλίου με θέμα: «Έγκριση εκμίσθωσης τμημάτων αιγιαλού – παραλίας του Δήμου Θερμαϊκού με δημοπρασία σύμφωνα με τη διαδικασία της ΚΥΑ υπ.αρ. 47458 ΕΞ 2020/(ΦΕΚ 1864/Β/15-05-2020 των Υπουργών Οικονομικών, Περιβάλλοντος & Ενέργειας – Eσωτερικών για το τρέχον έτος».
13. Την υπ’ αριθ. 166/2021 απόφαση της Οικονομικής Επιτροπής του Δήμου Θερμαϊκού
14. Το υπ’ αριθ. 37708 ΑΠΑ 2021 έγγραφο της Κτηματικής Υπηρεσίας Θεσσαλονίκης, με το οποίο διατυπώθηκαν υποδείξεις στο Δήμο σχετικά με το περιεχόμενο της διακήρυξης της δημοπρασίας.

**ΠΡΟΚΗΡΥΣΣΕΙ**

δημοπρασία πλειοδοτική, φανερή και προφορική για την παραχώρηση του δικαιώματος απλής χρήσης τμημάτων αιγιαλού – παραλίας για την άσκηση δραστηριοτήτων που εξυπηρετούν τους λουόμενους ή την αναψυχή του κοινού, ιδίως για εκμίσθωση θαλάσσιων μέσων αναψυχής, τραπεζοκαθισμάτων, ομπρελών, ανακλίντρων (ξαπλωστρών) λειτουργία τροχήλατου αναψυκτηρίου, στις Δημοτικές / Τοπικές Κοινότητες Ν.Επιβατών, Αγίας Τριάδας και Αγγελοχωρίου, με τους ακόλουθους όρους:

|  |  |  |  |  |
| --- | --- | --- | --- | --- |
| **Α/Α** | **ΔΗΜΟΤΙΚΗ ΚΟΙΝΟΤΗΤΑ** | **ΠΕΡΙΓΡΑΦΗ ΤΜΗΜΑΤΟΣ** | **ΕΚΤΑΣΗ Τ.Μ.** | **ΧΡΗΣΗ** |
|  | ΝΕΟΙ ΕΠΙΒΑΤΕΣ | Μεταξύ ΜΑΜΒΑ και HOTEL SANTA | 15 | Καντίνα |
|  | ΝΕΟΙ ΕΠΙΒΑΤΕΣ | Μεταξύ ΜΑΜΒΑ και HOTEL SANTA | 50 | Ομπρέλες, ξαπλώστρες, τραπεζοκαθίσματα |
|  | ΑΓΙΑ ΤΡΙΑΔΑ | Μεταξύ ΚΑΑΥ και πρώην κάμπινγκ ΕΟΤ | 100 | Ομπρέλες, ξαπλώστρες, τραπεζοκαθίσματα |
|  | ΑΓΙΑ ΤΡΙΑΔΑ | Μεταξύ ΚΑΑΥ και πρώην κάμπινγκ ΕΟΤ | 15 | Καντίνα |
|  | ΑΓΙΑ ΤΡΙΑΔΑ | Μετά το ΑΚΤΙΟ | 15 | Καντίνα |
|  | ΑΓΙΑ ΤΡΙΑΔΑ | Μετά το ΑΚΤΙΟ | 50 | Ομπρέλες, ξαπλώστρες, τραπεζοκαθίσματα |
|  | ΑΓΙΑ ΤΡΙΑΔΑ | Περιοχή HOTEL ALMYRA | 200 | Ομπρέλες, ξαπλώστρες, τραπεζοκαθίσματα |
|  | ΑΓΙΑ ΤΡΙΑΔΑ | Περιοχή ΠΙΚΠΑ | 50 | Ομπρέλες, ξαπλώστρες, τραπεζοκαθίσματα |
|  | ΑΓΙΑ ΤΡΙΑΔΑ | Περιοχή ΠΙΚΠΑ | 15 | Καντίνα |
|  | ΑΓΓΕΛΟΧΩΡΙ | Περιοχή ANGELBAY BUNGALOWS | 28 | Ομπρέλες, ξαπλώστρες, τραπεζοκαθίσματα |

Το βήμα αύξησης των προσφορών για τις θέσεις καντινών ορίζεται στο ποσό των 10,00€, ενώ για τις υπόλοιπες θέσεις στο ποσό του 1,00€/τμ.

Η δημοπρασία θα διεξαχθεί στις **22/6/2021**, ημέρα **Τρίτη και ώρα 10:00 π.μ.** στην αίθουσα του Δημοτικού Συμβουλίου, Λογοθέτου 2 Νέοι Επιβάτες (κτήριο ΚΕΠ), ενώπιον της αρμόδιας επιτροπής.

Εάν η δημοπρασία αποβεί άγονη την πρώτη φορά για το σύνολο των προς διάθεση τμημάτων ή για ορισμένα εξ’ αυτών, θα επαναληφθεί με τους ίδιους όρους στις **23/6/2021** ημέρα **Τετάρτη** **και ώρα 10:00 π.μ.**

Κατά την επανάληψη θα δημοπρατηθούν μόνον τα τμήματα για τα οποία δεν υπήρξε πλειοδότης κατά την πρώτη δημοπρασία. Η διακήρυξη δημοσιεύεται με φροντίδα του δημάρχου τουλάχιστον δέκα ημέρες πριν από τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων του Δημαρχιακού Μεγάρου και στις δημοτικές ενότητες Μηχανιώνας και Επανομής. Περίληψη της διακήρυξης θα δημοσιευθεί την **7/6/2021** και στην ιστοσελίδα του δήμου [www.thermaikos.gr](http://www.thermaikos.gr). Πληροφορίες για τη δημοπρασία και αντίγραφο της διακήρυξης παρέχονται από το Τμήμα Εσόδων και Περιουσίας, ημέρες Δευτέρα ως Παρασκευή και ώρες 8.00π.μ.έως 14.00μ.μ. στο Δημαρχείο Θερμαϊκού, Μεγάλου Αλεξάνδρου 2, Περαία, Τηλ., email: esoda@thermaikos.gr , τηλ. 2392330014 μέχρι και μια (1) μέρα πριν την δημοπρασία.

Ο Αντιδήμαρχος Οικονομικών

& Διοικητικών Υπηρεσιών

ΚΩΝΣΤΑΝΤΙΝΟΣ ΚΟΥΤΟΥΚΑΣ